Document ID: /roh_data/filtered/Bilingualer_Corpus_interleaved-it-rm.jsonl.gz/1079

This is a text translated from Italian to Rumantsch Grischun.
Influenza aviaria negli uccelli selvatici in Svizzera - Deve essere evitata la propagazione al pollame da reddito

Dal 20 febbraio 2006 il pollame da reddito deve nuovamente essere tenuto in stalle chiuse e gli uccelli selvatici indigeni sono sotto sorveglianza. Nel frattempo il virus H5N1 è arrivato in Svizzera. È importante poter evitare una propagazione dell'influenza aviaria al pollame da reddito. La propagazione del virus dagli uccelli selvatici al pollame da reddito può essere evitata escludendo un contatto tra il pollame da reddito e gli uccelli selvatici. Con adeguate misure igieniche si deve inoltre garantire l'impossibilità che l'avicoltore stesso introduca il virus nel pollaio.

Accertamento di casi straordinari di decesso di uccelli selvatici

Per accertare un eventuale contagio degli uccelli selvatici grigionesi dal virus H5N1, l'Ufficio per la sicurezza delle derrate alimentari e la salute degli animali lavora in stretta collaborazione con i guardiani della selvaggina. Chi nota casi straordinari di decesso di uccelli selvatici deve notificarlo al guardiano della selvaggina.

I guardiani della selvaggina prelevano gli uccelli selvatici morti, se nel giro di 24 ore nel luogo del ritrovamento sono stati trovati morti più di due uccelli acquatici o rapaci o più di cinque altri uccelli selvatici. In presenza di questi casi sospetti, nonché di singoli cigni trovati morti viene esaminata l'eventuale presenza dell'influenza aviaria. Singoli uccelli canori, cornacchie, corvi, ecc. trovati morti possono essere eliminati senza ulteriori esami.

Impedire l'intrusione di uccelli selvatici in pollai e giardini d'inverno

I pollai, ma anche i "giardini d'inverno" e le voliere devono essere muniti di una tettoia a tenuta stagna e le pareti devono essere chiuse con reti o griglie in modo da evitare l'intrusione di uccelli selvatici dall'esterno, in particolare anche di passeri. Gli avicoltori i cui pollai o le cui voliere non soddisfano questi requisiti devono equipaggiare in modo conforme i loro allevamenti.

Rafforzamento delle misure igieniche

Devono inoltre essere rafforzate le misure igieniche all'interno e all'esterno del pollaio. Ad esempio prima di iniziare a lavorare nel pollaio le mani devono essere lavate e disinfettate. Per lavorare nella stalla devono essere indossati stivali e indumenti utilizzati esclusivamente per questo lavoro. Deve quindi essere impedito l'accesso nei pollai a persone non autorizzate e anche agli animali domestici (cani, gatti).

Deve inoltre essere attribuita la massima importanza all'igiene, i cartoni delle uova e altri contenitori devono essere utilizzati soltanto una volta, dato che gli agenti patogeni possono entrare nei pollai anche in questo modo.

Osservando in modo coerente queste misure gli avicoltori possono prestare un contributo importante per riuscire ad evitare la propagazione del virus H5N1 al pollame da reddito.

Organo: Ufficio per la sicurezza delle derrate alimentari e la salute degli animali

Fonte: it Ufficio per la sicurezza delle derrate alimentari e la salute degli animali

Data: 08.03.2006

La grippa d'utschels tar ils utschels selvadis en Svizra - I sto vegnir impedì che la grippa sa derasia sin il giaglinom da niz

Dapi ils 20 da favrer 2006 sto il giaglinom da niz puspè vegnir tegnì en uigls serrads e la populaziun indigena d'utschels selvadis vegn survegliada. En il fratemp è arrivà il virus H5N1 en Svizra. Igl è impurtant ch'ins possia impedir che la grippa d'utschels sa derasia sin il giaglinom da niz. Ina tala derasaziun dal virus da la populaziun d'utschels selvadis sin in effectiv da giaglinom da niz po vegnir evitada, sch'in contact da giaglinom da niz cun utschels selvadis è exclus en moda fidada. Cun mesiras igienicas adattadas sto ultra da quai vegnir garantì ch'ina derasaziun dal virus en il giagliner na saja betg pussaivla tras la possessura u tras il possessur sez.

Scleriment da mortoris extraordinaris tar utschels selvadis

Per constatar, sche la populaziun grischuna d'utschels selvadis è eventualmain infectada cun il virus H5N1, collavura l'uffizi per la segirezza da victualias e per la sanadad d'animals stretgamain cun ils guardiaselvaschinas. Tgi che observa mortoris extraordinaris tar utschels selvadis, duai annunziar quai al guardiaselvaschina.

Ils guardiaselvaschinas mettan ils utschels selvadis morts en segirezza, sche entaifer 24 uras vegnan chattads al medem lieu pli che dus utschels d'aua u da preda u pli che tschintg auters utschels selvadis morts. Tals cas suspects sco er singuls cigns chattads morts vegnan examinads, sch'els han la grippa d'utschels. Singuls utschels chantadurs u corvs e.u.v. chattads morts pon vegnir allontanads senza autras retschertgas.

Impedir che utschels selvadis entrian en uigls da giaglinas ed ierts d'enviern

Ils uigls da giaglinas dentant er ils "ierts d'enviern" e las volieras ston avair in tetg serrà e lur paraids ston esser isoladas cun raits u cun giatters uschia, ch'i na pon entrar nagins utschels selvadis, cunzunt er nagins paslers, d'ordaifer. Possessuras e possessurs da giaglinom, dals quals ils giagliners u las volieras na correspundan betg a questas pretensiuns, ston equipar correspundentamain lur tratgas.

Rinforzar las mesiras igienicas

Ultra da quai ston vegnir rinforzadas las mesiras igienicas en ed enturn l'uigl da giaglinas. Uschia ston ins per exempel lavar e dischinfectar ils mauns avant che cumenzar cun la lavur en il giagliner. Per la lavur en il giagliner ston ins trair en stivals e vestgids suren che vegnan duvrads mo per l'uigl. Ils giagliners ston vegnir segirads correspundentamain cunter l'access da persunas nunautorisadas e d'animals da chasa (chauns, giats) che n'han insumma pers nagut en l'uigl da giaglinas.

Plinavant sto vegnir dada fitg gronda attenziun a l'igiena dal manaschi ed ils chartuns dad ovs sco er auters emballadis duain vegnir duvrads mo ina giada, perquai che scherms infectus pon arrivar er sin questa via en ils uigls.

Cun observar consequentamain questas mesiras pon tut las possessuras e tut ils possessurs da giaglinas gidar ad impedir ch'il virus H5N1 sa derasia sin il giaglinom da niz.

Gremi: uffizi per la segirezza da victualias e per la sanadad d'animals

Funtauna: rg uffizi per la segirezza da victualias e per la sanadad d'animals

Data: 08.03.2006